**Viljandi valla külade mängude mälumängu juhend 2024. a  
  
I Eesmärk**

Populariseerida mälumängu Viljandi valla elanike seas.

Selgitada välja parimad külade võistkonnad mälumängus.

**II Aeg ja koht**  
  
**Võistlus toimub 23.03.2024 Kolga-Jaani rahvamajas algusega kell 11.00.**  
**III Osavõtjad**

Viljandi valla külade mängudest võivad osa võtta kõik Viljandi vallas alaliselt elavad kodanikud ning nende lapsed ja lapselapsed.

Küla võib mängudel osaleda piiramatu arvu võistlejate ja võistkondadega.

Iga võistleja vastutab oma tervisliku seisundi eest ise.

**IV Võistluste süsteem**

Võistlusel on 40 küsimust 8 teemal (suurkujud, sport, varia, loodus, kultuur, teadus-tehnika, geograafia ja ajalugu). Iga teema kohta on üks küsimus piirkonna kohta, kaks küsimust Eesti kohta ja 2 küsimust maailma kohta. Küsimused esitatakse kirjalikult viiekaupa plokkides segipaisatud teemadega. Igale plokile vastatakse kirjalikult, mõtlemisaeg on kaheksa minutit. Võistkonna suurus on kuni viis liiget.

Hindamissüsteem: õige vastus annab kaks punkti, osaliselt õige üks punkt, vale vastus null. Üle saali ainsa õige vastuse eest küsimusele saab võistkond lisapunkti.  
Võistkondade paremusjärjestuse määrab õigete vastuste eest saadud punktide arv. Punktide võrdsuse korral esitatakse esimese kolme koha selgitamiseks lisaküsimused, ülejäänud võistkonnad jäävad kohti jagama.

**V Autasustamine**  
  
Võitja, II ja III koha võistkonna liikmeid autasustatakse meene ja diplomiga.

**VI Üldist**  
  
Kõik juhendis määratlemata küsimused lahendab peakohtunik kohapeal.   
Võistluste peakohtunik on Enn Kauber.